90-a SAT-Kongreso 2017

La 90-a Kongreso de Sennacieca Asocio Tutmonda (SAT) okazis de la 29-a de julio ĝis la 5-a de aŭgusto 2017 en Seulo, Sud-KoreioGvidrezolucio kaj Deklaracio de la 89-a SAT-Kongreso . Temis pri la unua SAT-Kongreso en Azio kaj la tria ekstereŭropa post la kongresoj en Kanado (1973) kaj Brazilo (1988).

 Kongresejo 
eta|Distra vespero de Espera Mondo en 90-a SAT-Kongreso.La kongreso okazis tuj post la 102-a Universala Kongreso de Esperanto en la sama urbo. Fakte la kongresejo estis la hotelo Yakam Tourist Hotel en banloko de la okcidenta antaŭurbo Gimpo, tutproksime de la bordo de la Flava Maro. Utilis ke kongresejo, loĝado kaj manĝado okazis en la sama loko.

 Organizo 
La Organiza Kongresa Komitato (OKK) formis:
 Prezidanto: Ho Song;
 Vicprezidantoj: Choi Man Won kaj Miyazawa Naoto;
 Sekretario: Jung Hyunsoo (Paz), An Jinsim (por ekskursoj) kaj Lee Minja (por financoj).
 Helpantoj: Kim Deoksoo (por hejmpaĝo), Kim KenZzang (por desegno), An Jongsoo (por kulturo) kaj Nam Kyoyong (Sonĝo) (por volontuloj).Kongreslibro, SAT, Gimpo, 2017. paĝo 7

 Programo 
eta|maldekstre|"Malfermilo" en 90-a SAT-Kongreso 2017.Krom la kutimaj laborkunsidoj de la asocio, de la frakcioj kaj fakoj, okazis ankaŭ prelegoj pri Kandela Revolucio (Kang Hongu kaj Amelano Ĵo), Gugla Pasporto (Hiongun Kim), Esperanto Domo en Kreto (Annie Grente), nuklea akcidento en Fukuŝima kaj poste (Hori Yasuo), antropologio, kartografio kaj koloniismo (Gijermo Fians), korea literaturo (Rob Moerbeek), Esperanto kaj klasikaj lingvoj (Saioa Escobar), korea lingvo (Ho Song), memoro de Esperanto-movado (Xavi Alcalde) kaj tiel plu. Ekskursoj estis organizitaj al Seulo, Buyeo kaj insulo Ganghwa (de kie rigardeblis al Norda Koreio).

Distra fako estis je la zorgo de la folklora ensemblo korea "Espera Mondo", Sepa Asorti, Korflora Mandalo kaj de la teatraĵo "Malfermilo" de Victor Lanoux ludita de Saŝa Pilipoviĉ kaj Franciska Toubale (2a de aŭgusto).Kongreslibro, SAT, Gimpo, 2017. paĝo 59

 Referencoj 
eta|maldekstre|Kongresanoj de 90-a SAT-Kongreso 2017.

 Eksteraj ligiloj 

 Informoj pri la 90-a SAT-Kongreso en la retejo de SAT

17
Kategorio:Esperanto-renkontiĝoj en Sud-Koreio
Kategorio:Esperanto-renkontiĝoj en 2017
Kategorio:Esperanto-movado en Seulo
Kategorio:2017 en Sud-Koreio